Pinsbkan

Pinsbkan (賓斯布干)

Pinsbkan ga, kinhulan ta' ita’ Tayal. minpsgagay kya Pinsbkan qu binkisan ta ita’ Tayal hiya ma. ywaw kinhulan ita Tayal, minnaki ta squ qalang na Stbwan, nyux mha sqaniy minniru mha: minnaki ta rhiyal m’ma na Stbwan, Pinsbkan son nha smi lalu, puqing ke na Tayal ga,"bnka btunux", wiwan nqu rhiyal na utux bnkis. Sraral ga, maki sqaniy qutux hupa balay na btunux, si tbah mcka qutux ryax, kahul ska na btunux, mhtuw qutux mlikuy ru qutux kneril, nanu hga puqing ’ringan balay bnkis ta. Sazing hga qaniy msqun ru mbhuyaw m’laqi, smbil maki squ rgyax ga, llaqi na Tayal, taqu mbiyaq mwah te hugal ga, llaqi na binah Tayal.    

Kyalaw simu loziy sazing na ywaw pinqywan, nyux mha sqaniy minniru nya: rgyax na Papak Waqa cyux maki squ te htgan wagi na qalang S’uraw qmapah squ llyung na Mknazi. Maki squ sinbilan ke mha: obeh tehuk b’bu na rgyax Papak waqa, cyux mhtuw kya qutux btunux, cyux tlqing kya qutux mlikuy ru qutux kneril, nanu qu cyaqung ki siliq, qutux qutux ryax mwah pzimu sqaniy aki mhtuw squliq qaniy. Maki qutux ryax, mhtuw balay squliq la, mhtuw qutux mlikuy ru qutux kneril, msqun sazing hga, mbhuyaw m’laqi, tehuk soni kya pira kbhul kawas wayal, nanu qaniy qu kwara llaqi Tayal na sinbilan.

cinkhulan sa knita’ sa brbiru’
陳和平、Hetay‧Hayung等人，賽考利克泰雅族初級族語教材 (臺灣：宜蘭縣原住民文教促進會. 102)

zyuwaw na:Squliq Atayal